b'\n_START_ARTICLE_\nBo\xc5\xbeo Duge\xc4\x8d\n_START_PARAGRAPH_\nBo\xc5\xbeo Duge\xc4\x8d (umro 17. o\xc5\xbeujka 1990.), hrvatski kulturni djelatnik i publicist. Djelovao u emigraciji u Njema\xc4\x8dkoj. _NEWLINE_21. listopada 1957. o\xc5\xbeenio se s Malkicom Duge\xc4\x8d. Od 1962. do 1964. radio je sa suprugom Malkicom u osmogodi\xc5\xa1njoj \xc5\xa1koli Gradac kraj Drni\xc5\xa1a. Prof. Bo\xc5\xbeo Duge\xc4\x8d bio je stipendist op\xc4\x87ine Drni\xc5\xa1. Od 1964. do 1972. godine zajedno sa suprugom Malkicom predavao je na Gimnaziji (poslije:Srednjo\xc5\xa1kolskom  centru) u Donjem Miholjcu. Prvi predsjednik ogranka Matice hrvatske u Donjem Miholjcu. Sa suprugom je nazo\xc4\x8dio osnivanju niza ogranaka MH diljem Slavonije. 1970. i 1971. bio je dopisnik Ve\xc4\x8dernjeg lista zajedno sa suprugom. 1971. godine nakon Titova obra\xc4\x8duna s hrvatskim partijskim vodstvom u Kara\xc4\x91or\xc4\x91evu, uslijedila su uhi\xc4\x87enja hrvatskih intelektualaca i ostalih \xc4\x8dlanova Matice hrvatske. Od prijatelja je supruga doznala da mu prijeti uhi\xc4\x87enje, pa je on emigrirao 31. prosinca 1971. godine. Izvr\xc5\xa1ili su im premeta\xc4\x8dinu stana 11. sije\xc4\x8dnja 1972. godine. Supruzi su oduzeli putovnicu, da bi ga vlasti navukao na povratak pa bi ga lako uhitili. Emigrirao je u Njema\xc4\x8dku. Uskoro mu se pridru\xc5\xbeila i supruga. Oboje, premda intelektualci, radili su fizi\xc4\x8dke poslove. Bo\xc5\xbeoj je radio u kalionici \xc4\x8delika, a supruga kao fizi\xc4\x8dka radnica u trgovini tekstila. Listopada 1973. zaposlio se je u Osiguravaju\xc4\x87em zavodu za novinstvo (Versorgungwerk der Presse), njema\xc4\x8dkom poduze\xc4\x87u oje se bavilo \xc5\xbeivotnim osiguranjima novinara, urednika i svih onih koji su radili u novinskim izdava\xc4\x8dkim ku\xc4\x87ama. Radio je u tom poduze\xc4\x87u sve do smrti. Svake je godine, po\xc4\x8dev\xc5\xa1i od listopada 1978., u Frankfurtu na Me\xc4\x91unarodnom sajmu knjiga u na \xc5\xa1tandu CROATIA predstavljao, skupa sa suprogom, \xc4\x8dasopis \xe2\x80\x9cRepublika Hrvatska\xe2\x80\x9d kao i sve izlo\xc5\xbeene knjige pod imenom \xe2\x80\x9dHrvatska knjiga u slobodi\xe2\x80\x9d. Kasne jeseni iste 1978. SFRJ je od SR Njema\xc4\x8dke zatra\xc5\xbeila nemoralnu trgovinu ljudima. Zatra\xc5\xbeila je razmjenu: za pripadnike skupine Baader-Meinhof, tra\xc5\xbeila je da im izru\xc4\x8de 9 hrvatskih i albanskih (s Kosova) politi\xc4\x8dkih emigranata, a me\xc4\x91u hrvatskima su htjeli i njena supruga Bo\xc5\xbeu Duge\xc4\x8da. Njema\xc4\x8dka nije pristala, no od tog trena \xc5\xbeivjeli su u strahu od mogu\xc4\x87eg atentata. Strah nije bio neutemeljen. Osobito se poja\xc4\x8dao kad je UDBA mu\xc4\x8dki ubila hrvatskog emigranta Brunu Bu\xc5\xa1i\xc4\x87a 16. listopada 1978. godine. Nastavili su kao da nije ni\xc5\xa1ta i dalje su sura\xc4\x91ivali u hrvatskome emigrantskom tisku, sudjelovali su na protujugoslavenskim prosvjedima, dr\xc5\xbeali govore i predavanja, \xc5\xa1irili protujugoslavenske letke i zvu\xc4\x8dne kazete. 1979. godine bio je \xc4\x8dlan Hrvatskoga koordinacijskog odbora HNV-a (gosp. Petar Hini\xc4\x87, prof.Bo\xc5\xbeo Duge\xc4\x8d i M.Duge\xc4\x8d) koji su inicirali i pomagali pri osnivanju hrvatskih dopunskih \xc5\xa1kola. Cijeli se \xc5\xbeivot borio za Hrvatsku, \xc4\x8deznuo i patio zbog domovine. Nije imao sre\xc4\x87u do\xc5\xbeivjeti ro\xc4\x91enje slobodne dr\xc5\xbeave Hrvatske. Umro je 1989. godine._NEWLINE_Napisao je knjigu Nismo spremni robovati. Zajedno s prof. Kazimirom Katalini\xc4\x87em pripremila ju je objavila Malkica Duge\xc4\x8d.'